Ifølge Dio Cassius blev Kleopatras lig [[Balsamering|balsameret]] ligesom Antonius’, og Plutark skriver, at de to på Octavians ordre blev gravlagt side om side. Men i dag aner ingen, hvor graven er. Det meste af antikkens Alexandria ligger i dag på seks meters dyb i havet efter en række [[jordskælv]]. Arkæologen Kathleen Martinez<ref>[http://remezcla.com/features/culture/kathleen-martinez-archaeologist/ Dominican Archaeologist Kathleen Martínez May Find Cleopatra&#039;s Tomb<!-- Bot genereret titel -->]</ref> har i årevis haft fokus på Taposiris Magna (i dag Abu Sir) 45 km vest for Alexandria. [[Strabon]] beretter, at byen Taposiris Magna afholdt en stor fest, sandsynligvis til ære for [[Osiris]], som byen var opkaldt efter.<ref>Chip Brown: "Kleopatras sanne ansikt", ''National Geographic'' nr 7/2011, norsk udgave (s. 25-26)</ref> Ved udgravninger fandt Martinez [[tunnel]]er og kamre under stedets tempel. Hun mener, at Kleopatras selvmord var en [[Ritual|rituel]] handling, baseret på, at Kleopatra blev opfattet som inkarnationen af gudinden Isis, mens Antonius her fik rollen som gudindens bror og ægtefælle Osiris. Osiris-myten drejer sig netop om at vinde udødelighed. Taposiris Magna kunne være et naturligt valg som gravsted, da byen lå indenfor Alexandrias bygrænse, og endnu ikke var under romersk kontrol i de sidste dage før Kleopatras død.<ref>Chip Brown: "Kleopatras sanne ansikt", ''National Geographic'' nr 7/2011, norsk udgave (s. 37-38)</ref>
Samfund Død Samfundsvidenskab Folkeret Kriminalitet